open-index/open-wikipedia-markdown huggingface dataset:
பி. கிருஷ்ணப் பிள்ளை

**பி. கிருஷ்ணப் பிள்ளை** ( மலையாளம்: പി. കൃഷ്ണപിള്ള, :  1906, வைக்கம், கோட்டயம் &ndash; ஆகத்து 19, 1948 , முஹம்மா, ஆலப்புழா)  கேரளத்தின் பொதுவுடமையாளரும் கவிஞரும் ஆவார்.  கேரளத்தில் பொதுவுடைமை இயக்கத்தை நிறுவியவர் என்றும் கேரளாவின் முதல் பொதுவுடமையாளர் என்றும் போற்றப்படுகிறார்.
## இளமைக் காலம்
கிருஷ்ணப்பிள்ளை  வைக்கத்தில் கீழ்-நடுத்தரக் குடும்பமொன்றில்  நாராயணன் நாயருக்கும் பார்வதியம்மாவிற்கும் மகனாகப்  பிறந்தார். இளம் வயதிலேயே தனது இரு பெற்றோர்களையும் இழந்த கிருஷ்ணப்பிள்ளை ஐந்தாம் நிலையில் (தற்கால பத்தாம் வகுப்பு) பள்ளிக்கல்வியை விட வேண்டியதாயிற்று. 1920இல் தமது இல்லத்திலிருந்து வெளியேறி  இந்தியத் துணைக்கண்டத்தின் வடபகுதியில் பல்வேறு இடங்களுக்குச் சென்றார்.  
## அரசியல்/சமூக இயக்கங்கள்
இரண்டாண்டுகள் கழித்து ஊர் திரும்பியபோது கேரளாவில் சமூகக்  குமுறல் நிலவுவதைக்  கண்டார். தொடர்ந்து பல மக்கள் இயக்கங்களில் பங்கு பற்றினார்.  1924இல் நடந்த வைக்கம் போராட்டத்திலும் 1930இல் கோழிக்கோடு முதல் பையனூர் வரை உப்புச் சத்தியாக்கிரக நடையிலும் பங்கேற்றார். 1931இல் குருவாயூர் கோவில் மணியை அடித்த முதல் நம்பூதிரி பிராமணர் அல்லாதவராக இருந்தார்.

கிருஷ்ணப்பிள்ளை தமது அரசியல் வாழ்வை இந்திய தேசிய காங்கிரசு உறுப்பினராகவும் காந்தியவாதியாகவும் துவக்கினார். மெதுவாக இடதுசார் சிந்தனைகளுக்கு ஆட்பட்டார். 1934இல் காங்கிரசு சோசலிச கட்சி மும்பையில் நிறுவப்பட்டபோது அக்கட்சியின் கேரளச் செயலாளராக நியமிக்கப்பட்டார்.

தமது அரசியற் செயற்பாடுகளை மலபார் பகுதியில் குவியப்படுத்தியிருந்த பிள்ளை 1936இல் கொச்சி, திருவிதாங்கூர் அரசுப்பகுதிகளுக்குச் சென்றார்.  1938இல் தற்போது புகழ்பெற்ற  ஆலப்புழா தொழிலாளர் வேலைநிறுத்தத்தை ஒருங்கமைத்தார். பெரும் வெற்றி பெற்ற இப்போராட்டமே 1946இல்  புன்னப்பரா-வயலார் போராட்டத்திற்கும் திருவிதாங்கூரில் சி. பி. இராமசாமி ஐயரின் வீழ்ச்சிக்கும் தூண்டலாக அமைந்தது.

கிருஷ்ணப்பிள்ளையின் அயராத உழைப்பால் காங்கிரசு சோசலிச கட்சியின் மலபார் கிளையை  இந்தியப் பொதுவுடமைக் கட்சியின் கேரளக் கிளையாக மாற்றினார்.  சனவரி 26, 1940இல் முறையாக கேரளத்தில் இந்தியப் பொதுவுடமைக் கட்சி நிறுவப்பட்டது. 1948இல் கொல்கத்தா தீர்மானத்தின்படி இந்திய அரசுக்கு எதிராக ஆயுதப் போராட்டம் நடத்த  இந்தியப் பொதுவுடமைக் கட்சி முயன்றபோது அதற்கு தடை விதிக்கப்பட்டது; அதனால் கிருஷ்ணப்பிள்ளை உள்ளிட்ட அக்கட்சியின் தலைவர்கள்  தலைமறைவாக இருக்க வேண்டி வந்தது. 
## இறப்பு
முஹம்மாவில் ஒரு தொழிலாளியின் குடிசையில் ஒளிந்துகொண்டிருந்த போது பாம்பு கடித்து இறந்தார்.

## பரவலர் பண்பாட்டில்
2014 ஆம் ஆண்டு வெளியான வசந்தத்தின்றெ கனல்வழிகளில் திரைப்படத்தில் கிருஷ்ணப் பிள்ளை பாத்திரத்தில் சமுத்திரக்கனி நடித்தார்.

## மேற்சான்றுகள்

## வெளி இணைப்புகள்

*Prakash Karat: Kerala's 'First Communist' 
*R. Krishnakumar: A man and a movement
*Birth Centenary celebrations at Vaikom

பகுப்பு:1906 பிறப்புகள்
பகுப்பு:இந்தியப் பொதுவுடமைவாதிகள்
பகுப்பு:1948 இறப்புகள்
பகுப்பு:இந்திய இறைமறுப்பாளர்கள்
பகுப்பு:கேரளத்தைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
சம்மு காசுமீர் சட்டப் பேரவை

**சம்மு காசுமீர் சட்டப் பேரவை** என்பது இந்திய ஒன்றியப் பகுதியான சம்மு மற்றும் சம்மு காசுமீரின் சட்டப் பேரவையாகும்.

சம்மு காசுமீர் சட்டப் பேரவை 21 நவம்பர் 2018 அன்று ஆளுநரால் கலைக்கப்பட்டது.

2019 க்கு முன்பு, சம்மு காசுமீர் மாநிலத்தில் ஒரு சட்டப் பேரவை (கீழ் அவை) மற்றும் ஒரு  சட்ட மேலவை‎ (மேல் சபை) கொண்ட ஈரவை சட்டமன்றம் இருந்தது. ஆகத்து 2019 இல் இந்திய நாடாளுமன்றத்தால் நிறைவேற்றப்பட்ட சம்மு காசுமீர் மறுசீரமைப்புச் சட்டம், இதற்குப் பதிலாக ஒரு ஓரவைச் சட்டமன்றம் மற்றும் மாநிலத்தை ஒன்றியப் பகுதியாக மறுசீரமைத்தது.

## வரலாறு
1951-இல் சம்மு காசுமீர் மக்கள் பிரதிநிதிகளால் தேர்ந்தெடுக்கப்பட்ட சம்மு காசுமீர் அரசியலமைப்புச் சட்டமன்றம்,  சம்மு காசுமீர் மாநிலத்திற்கான அரசியலமைப்பு சட்டத்தை 17 நவம்பர் 1956-இல் இயற்றிய பிறகு, 26 சனவரி 1957 அன்று சம்மு காசுமீர் சட்டமன்றம் அமைக்கப்பட்டது. கலைக்கப்பட்ட சம்மு காசுமீர் அரசியலமைப்பு சட்டமன்றத்தின், அனைத்து அதிகாரங்களும் சம்மு காசுமீர் சட்டமன்றம் கொண்டிருக்கும்.

## உறுப்பினர்கள்
இந்த மன்றத்தில் மக்களால் தேர்ந்தெடுக்கப்பட்ட 87 பேர் உறுப்பினர்களாக இருப்பர். அவையில் பெண்களுக்கு போதிய முக்கியத்துவம் இல்லை என ஆளுநர் கருதினால், இரு பெண்களை நியமிக்கலாம்.

## ஆளுநர்

## இதனையும் காண்க
* சம்மு காசுமீர் அரசியலமைப்புச் சட்டமன்றம்
* சம்மு காசுமீர் இராச்சியம்
* சம்மு காசுமீர் மறுசீரமைப்புச் சட்டம், 2019

## மேற்கோள்கள்


பகுப்பு:இந்திய மாநிலங்களின் சட்டமன்றங்கள்
பகுப்பு:சம்மு காசுமீரில் அரசியல்
பகுப்பு:ஜம்மு காஷ்மீர் அரசு
ஜம்மு காஷ்மீர் அரசு

**ஜம்மு காஷ்மீர் அரசு** என்பது சம்மு காசுமீர் யூனியன் பிரதேசத்தை ஆளும் அமைப்பாகும். இது சட்டம் இயற்றும் பிரிவு, நீதித் துறை, செயலாக்கப் பிரிவு ஆகிய மூன்று பிரிவுகளைக் கொண்டது. இந்த மாநிலம் இரு தலைநகரங்களைக் கொண்டது. கோடை காலத்தில் ஸ்ரீநகரிலும், மழைக்காலத்தில் ஜம்முவிலும் சட்டமன்றக் கூட்டத் தொடர்கள் நடத்தப்படும். 

2019 ஜம்மு காஷ்மீர் மறுசீரமைப்புச் சட்டத்தின் கீழ் ஜம்மு காஷ்மீர் மாநிலத்தை ஜம்மு காஷ்மீர் ஒன்றியப் பகுதி மற்றும் லடாக் ஒன்றியப் பகுதி என இரண்டாகப் பிரிக்கப்பட்டது. 31 அக்டோபர் 2019 அன்று கிரீஷ் சந்திர முர்மு ஜம்மு காஷ்மீர் ஒன்றியப் பகுதியின் முதல் துணைநிலை ஆளுநராக பொறுப்பு ஏற்றுக்கொண்டது முதல் ஜம்மு காஷ்மீர் ஒன்றியப் பகுதி முறைப்படி செயல்படத்துவங்கியது.

## சட்டம் இயற்றும் பிரிவு

சட்டமன்றத்தில் 89 உறுப்பினர்கள்  உள்ளனர்.

## நீதித் துறை
இந்த மாநிலத்தில் நீதித் துறையின் உயர் அமைப்பாக ஜம்மு காஷ்மீர் உயர் நீதிமன்றம் திகழ்கிறது. இது ஸ்ரீநகரிலும் ஜம்முவிலும் கிளைகளைக் கொண்டுள்ளது.

## செயலாக்கம்

மத்திய அரசின் அறிவுரையின்படி இந்தியக் குடியரசுத் தலைவர் ஆளுநரை நியமிப்பார். மாநில அரசின் தலைவராக துணைநிலை ஆளுநர் கருதப்பட்டாலும், இந்த பதவிக்கு அதிக அதிகாரம் இல்லை. மக்களால் தேர்ந்தெடுக்கப்பட்ட சட்டமன்ற உறுப்பினர்கள் தங்களுக்குள் ஒருவரை முதல்வராக தேர்ந்தெடுப்பர். இவருக்கு மாநில அரசில் அதிக அதிகாரம் இருக்கும்.

## சான்றுகள்

## இணைப்புகள்
* ஜம்மு காஷ்மீர் அரசின் தளம் 

பகுப்பு:ஜம்மு காஷ்மீர் அரசு
பகுப்பு:இந்திய மாநிலங்களின் அரசுகள்
2014 சார்க்கண்ட் சட்டமன்றத் தேர்தல்

**2014ஆம் ஆண்டிற்கான [[சார்க்கண்ட்]] சட்டமன்றத் தேர்தல்** 5 கட்டங்களாக நவம்பர் 25 முதல் டிசம்பர் 30 வரை நடைபெறும் என தேர்தல் ஆணையம் 2014, அக்டோபர் 25 அன்று அறிவித்தது. சம்மு காசுமீர் சட்டமன்ற தேர்தலும் இதனுடன் இணைந்து நடைபெறும். தற்போதுள்ள சட்டமன்றத்தின் பதவிக்காலம் 2015, சனவரி 03 அன்று முடிவடைகிறது. இத்தேர்தலில் 20,744,776 (2,07,44,776) மக்கள் 81 சட்டப்பேரவை உறுப்பினர்களை தேர்வு செய்வர். 81இல் 6 தொகுதிகள் தாழ்த்தப்பட்டவர்களுக்கு ஒதுக்கப்பட்டதாகும். 28 மலைவாழ் (பழங்குடியினர்) மக்களுக்கு ஒதுக்கப்பட்டதாகும். நிழற்பட அடையாள அட்டை வழங்கப்பட்ட வாக்காளர்கள் 99.06% ஆகும். 24,648 வாக்குச்சாவடிகள் அமைக்கப்பட்டுள்ளன. அனைத்து தொகுதிகளிலும் மின்னணு வாக்குப்பதிவு இயந்திரம் பயன்படுத்தப்படவுள்ளது. அனைத்து வாக்குப்பதிவு இயந்திரங்களிலும் யாருக்கும் வாக்கு செலுத்த விரும்பவில்லை என்ற விருப்பத் தேர்வும் உள்ளது. தேர்தல் முடிவு டிசம்பர் 23 அன்று வாக்குபதிவு எண்ணிக்கையன்றே அறிவிக்கப்படும். ஏழு தொகுதிகளில் மின்னணு வாக்குப்பதிவு இயந்திரத்துடன் தாள் (காகிதம்) மூலம் வாக்கு செலுத்தும் வசதியும் இருக்கும், அவை சாம்செட்பூர் கிழக்கு, சாம்செட்பூர்  மேற்கு, போகாரோ, தன்பாத், ராஞ்சி, கைடா, கான்கே.

## வாக்குப்பதிவு
இத்தேர்தலின் வாக்குபதிவு 5 கட்டங்களாக நடைபெற்றது. அவை பின்வருமாறு:

## தேர்தல் அட்டவணை

## தேர்தல் முடிவுகள்

பாசகவானது அனைத்து சார்க்க்ண்ட் மாணவர்கள் சங்கத்தோடு மட்டும் கூட்டணி வைத்து இத்தேர்தலை சந்தித்தது. சார்க்கண்டின் முதல் முதல்வர் பாபுலால் மாரன்டி தன்வார் (Dhanwar) தொகுதியில் இந்திய பொதுவுடமைக் கட்சி (மார்க்சிய லெனிசிசுட்) (விடுதலை) வேட்பாளரிடமும் கிரிதா (Giridih) தொகுதியில் பாசக வேட்பாளரிடமும் தோற்றார். வெளியேறும் முதல்வர் ஏமந்து சோரன் தும்கா & பர்கட் (Dumka and Barhait) என்று இரு தொகுதிகளில் போட்டியிட்டதில் ஒன்றில் மட்டும் வென்றார். இரண்டாவது முதல்வர் அர்சுன் முண்டே கர்சவா (Kharsawa) தொகுதியில் சார்கண்ட் முக்தி மோர்ச்சா வேட்பாளரிடம் தோற்றார். சார்கண்ட் முக்தி மோர்ச்சா  தலைவர் சிபு சோரன் போட்டியிடவில்லை. மாநிலத்தின் நான்காவது முதல்வர் கட்சி சாராத ஒருவரான மது கோடா மஞ்கோ (Majhgao) தொகுதியில் சார்கண்ட் முக்தி மோர்ச்சா வேட்பாளரிடம் தோற்றார். மது கோடாவின் மனைவி கீதா கோடா ஜெய் பாரத் சமதா கட்சி சார்பாக சம்சேத்பூர் தொகுதியில் போட்டியிட்டு சார்கண்ட் முக்தி மோர்ச்சா வேட்பாளரை தோற்கடித்து வென்றார்.

## வாக்குகள் விழுக்காடு
3% மேல் பெற்ற கட்சிகளின் விபரம்.

## முதல்வர்
சார்க்கண்ட் மாநிலத்தின் பாசக தலைவராக ரகுபார் தாசை பாசக நாடாளுமன்ற குழு தேர்வு செய்துள்ளது. சம்சேத்பூர் கிழக்கு தொகுதியில் 70,000 வாக்குகள் வேறுபாட்டில் வென்ற ரகுபார் தாசு சார்க்கண்டின் பத்தாவது முதல்வராக ஞாயிற்றுக்கிழமை பதவியேற்றுக்கொண்டார்.. சார்க்கண்டின் பழங்குடியினர் அல்லாத முதல் முதல்வர் இவராவார் பாசகவும் அனைத்து சார்க்கண்ட் மாணவர்கள் சங்கமும் இத்தேர்தலில் கூட்டணி வைத்திருந்தனர். பாசகவின் 37 உறுப்பினர்களுடன் அனைத்து சார்க்கண்ட் மாணவர்கள் சங்கத்தின் ஐந்து உறுப்பினர்களும் சேர்ந்து இக்கூட்டணி பெரும்பான்மைக்கான 41 இடங்களுக்கு மேல் ஒரு உறுப்பினரை கொண்டுள்ளது.

## மேற்கோள்கள்

## உசாத்துணை
*இந்திய தேர்தல் ஆணைய அறிக்கை 
*இந்திய தேர்தல் ஆணைய வரைபடம், சார்க்கண்டுக்கானது
*இந்திய தேர்தல் ஆணையத்தின் சார்க்கண்டுக்கான சட்டசபை தேர்தல் (2014) பிடிஎப்

பகுப்பு:சார்க்கண்ட் சட்டமன்றத் தேர்தல்கள்
பகுப்பு:2014 தேர்தல்கள்
பிரிட்ஜோப் நான்ஸன்

**பிரிட்ஜோப் நான்ஸன்** (Fridtjof Nansen) (பிறப்பு: 1861-இறப்பு: 1930) நார்வேயின் தலைநகர் ஆஸ்லோவில் பிறந்தவர். சிறந்த கடல் ஆராய்ச்சியாளர், விலங்குகள் ஆராய்ச்சியாளர், ஓவியர், கடல் ஆய்வுப்பயணம் செய்பவர் மற்றும் மனிதநேயம் எனப் பன்முகத் திறமைகள் கொண்டவர்.

## கடற்பயணங்கள்

1888ஆம் ஆண்டில்  கிரீன்லாந்தை கிழக்கிலிருந்து மேற்காகக் கடக்கத் திட்டமிட்டு, அதன்படி 2 மாதங்கள் வரை வட அட்லாண்டிக் பெருங்கடலில் கப்பல் மூலம் பயணித்து அரிய வானிலைத் தகவல்களைச் சேகரித்தார்.

1893ஆம் ஆண்டு நான்ஸன் வட துருவம் நோக்கி கப்பலில் தன் பயணத்தைத் தொடர்ந்தார். ஆர்டிக் கடல் நீரோட்டங்கள் பற்றியும், பனிப்பாறைகளின் நகர்வு பற்றியும் ஆய்ந்து குறிப்புகள் எழுதினார்.

## விடுதலைப் போராட்டம்
1905ஆம் ஆண்டு வரை சுவீடனிடம் அடிமை நாடாக இருந்த நார்வேயை, விடுதலைப் போராட்டத்திற்கு தலைமை தாங்கி, நார்வேக்கு விடுதலைப் பெற்றுத் தந்தார்.

## மனிதநேயப் பணிகள்
* முதல் உலகப் போர் முடிவில் நார்வேயின் 4,27,000 படை வீரர்கள் ரஷ்யாவிடம் போர்க் கைதிகளாக இருந்தனர். நான்ஸன் உருசியாவிடம் நேரடியாக பேச்சுவார்த்தை நடத்தி, நார்வே படைவீரர்களை மீட்டார்.
* உருசியப் புரட்சியின் போது பல்லாயிரம் மக்கள் ஏதிலிகளாக ஐரோப்பாவிற்கு வந்தனர். நான்ஸன் அவர்களை ஒன்றுதிரட்டி சான்றிதழ் வழங்கினார். இச்சான்றிதழே **நான்ஸன் பாஸ்போர்ட்** என்று அழைக்கப்பட்டது. இவரின் மனித நேயத்திற்காக, இவர் வழங்கிய சான்றிதழ்களை 52 நாடுகள் அங்கீகரித்து அவற்றை வைத்திருப்போருக்கு வாழிடம் வழங்கியது. அச்சான்றிதழில் எந்தவித அரசு முத்திரையும் இல்லை. நான்ஸனின் மார்பளவுப் புகைப்படம் மட்டுமே இருந்தது. "இதை வைத்திருப்பவர் நம்முள் ஒருவர். அகதியாய் வந்தவர். அவரைக் காப்போம்!' என்ற வாசகம் மட்டுமே அதில் எழுதப்பட்டு இருந்தது. இதன் மூலம் சுமார் ஒன்றரை லட்சம் பேர் மறுவாழ்வு பெற்றனர்.

## விருதுகள்
கடல் ஆய்வுகள், நார்வே விடுதலை இயக்கம் மற்றும் மனிதநேயப் பணிகளுக்காக கிடைத்த விருதுகள். 
.
#1922ஆம் ஆண்டில் அமைதிக்கான நோபல் பரிசு.
#ஆர்டர் ஆப் செயிண்ட் ஒலவ் விருது.
#ஆர்டர் ஆப் டன்னர்ப்ரொக் விருது
#நார்வே அரசின் தேசியப்படையணி விருது
#குல்லம் புவியியல் விருது.

## ஊடகங்களில்
பிரிட்ஜோப் நான்சனின் 156வது பிறந்தநாளை சிறப்பிக்கும் வகையில், கூகுள் நிறுவனம், 10 அக்டோபர் 2017 அன்று,  கூகுள் தளத்தின் முதல் பக்கத்தில் ஒரு சிறப்பு டூடுல் சித்திரம் வெளியிட்டுள்ளது.

## மேற்கோள்கள்
 

## வெளி இணைப்புகள்
*  'The Ice King' BBC Four documentary presented by Paul Rose, first broadcast 7 June 2007 (retrieved 2 June 2012)
*  
* 
* 
* 
* 
* Portrait of Fridtjof Nansen published on ICRC Library and Archives blog CROSS-files 
* Fridtjof Nansen Collection at Dartmouth College Library
* 

பகுப்பு:1861 பிறப்புகள்
பகுப்பு:1930 இறப்புகள்
பகுப்பு:நார்வே விலங்கியலாளர்கள்
பகுப்பு:நோபல் அமைதிப் பரிசு பெற்றவர்கள்
பகுப்பு:இறைமறுப்பாளர்கள்
பகுப்பு:நோபல் பரிசு பெற்ற நோர்வேயர்கள்
பகுப்பு:நோர்வேயின் அரசியல்வாதிகள்
பகுப்பு:நார்வே அறிவியலாளர்கள்
பகுப்பு:நாடுகாண் பயணிகள்
குஜராத் அரசு

**குஜராத் அரசு** குஜராத் மாநிலத்தை ஆளும் அமைப்பாகும். இது சட்டம் இயற்றும் மன்றம், நீதித் துறை, செயலாக்கப் பிரிவு ஆகிய மூன்று பிரிவுகளைக் கொண்டது. அரசின் தலைமையகமும், சட்டமன்றமும் காந்திநகரில் உள்ளன.

## சட்டமன்றம்

தற்போதைய சட்டவாக்க அவை ஓரவை முறைமையில் இயங்குகிறது. (சட்டமன்றம் மட்டும் இருக்கும். சட்ட மேலவை இருக்காது.) தற்போதைய சட்டமன்றத்தில் 182 சட்டப் பேரவை உறுப்பினர்கள் உள்ளனர். இவர்கள் ஐந்தாண்டு காலம் பதவியில் இருப்பர்.

## நீதித் துறை

## ஆளுநர்

## முதலமைச்சர்

## சான்றுகள்

பகுப்பு:குசராத்து
பகுப்பு:இந்திய மாநிலங்களின் அரசுகள்
கூட்டுறவு வார விழா (இந்தியா)

**கூட்டுறவு வார விழா** (Co-operative Week in India)ஒவ்வொரு ஆண்டும், நவம்பர் 14ஆம் நாள் முதல் 20ஆம் நாள் முடிய ஒரு வார காலத்திற்கு, இந்தியா முழுவதில் உள்ள அனைத்து கூட்டுறவு நிறுவனங்களால் கொண்டாடப்படுகிறது. கூட்டுறவு இயக்கத்தையும், கூட்டுறவு அமைப்புகளையும் மேம்படுத்துவது இதன் நோக்கமாகும்.

## மேற்கோள்கள்


## வெளி இணைப்புகள்
* http://www.indiancooperative.com/ncui/ncui-61st-all-india-co-op-week-celebrations-kicks-off/
*  The cooperative movement in India: The strength of more than 600,000 cooperatives and 250 million members! 

பகுப்பு:கூட்டுறவு
பகுப்பு:இந்தியாவின் சிறப்பு நாட்கள்
ஞானக்கூத்தன்

**ஞானக்கூத்தன்** (Gnanakoothan) (அக்டோபர் 7, 1938 - சூலை 27, 2016) ஒரு இந்திய தமிழ்க் கவிஞர் ஆவார். இவரது இயற்பெயர் அரங்கநாதன். இவர் பிறந்த ஊர்  மயிலாடுதுறை அருகே உள்ள திருஇந்தளூர் ஆகும். இவரது தாய்மொழி கன்னடம். “திருமந்திரம்” நூல் ஏற்படுத்திய தாக்கத்தால் தனது புனைப்பெயராக ஞானக்கூத்தன் என்ற பெயரை ஏற்றார். "அன்று வேறு கிழமை", "சூரியனுக்குப் பின்பக்கம்", "கடற்கறையில் சில மரங்கள்", "மீண்டும் அவர்கள்" மற்றும் "பென்சில் படங்கள்" போன்ற நூல்களை எழுதியுள்ளார். இவர் நவீன தமிழ் இலக்கியத்தின் கவிஞராக போற்றப்படுகிறார். இவரின் கவிதைகள், "கல்கி", "காலச்சுவடு" மற்றும் "உயிர்மெய்" போன்ற இதழ்களில் வெளிவந்துள்ளன.

இராமகிருஷ்ணன், சா. கந்தசாமி, ந. கிருஷ்ணமூர்த்தி ஆகியோரோடு இணைந்து ஞானக்கூத்தன் துவங்கிய இதழ் 'கசடதபற'. 'கவனம்' என்ற சிற்றிதழைத் தொடங்கினார். 'ழ' இதழின் ஆசிரியர்களில் ஆத்மநாம், மற்றும் ராஜகோபாலனுடன் இவரும் ஒரு ஆசிரியராக  இருந்தார். இவர் 'மையம்', 'விருட்சம்' (தற்போது நவீன விருட்சம்), மற்றும் 'கணையாழி' பத்திரிகைகளில் பங்களித்திருக்கிறார்.  க. நா. சுப்பிரமணியத்தின் 'இலக்கிய வட்டம்', சி. மணியின் 'நடை' போன்ற சிற்றிதழ்களில் இவரது கவிதைகள் வெளியாகியுள்ளது. இவரது கவிதைகள் பெரும்பாலும் சமூகத்தை சித்தரிப்பதாக உள்ளது.

## தொழில்
இவர் அரசு பணிக்காக தேர்வெழுதி சென்னையில் அரசு பணியில் இணைந்து பணியாற்றினார்.  1968இல் இருந்து கவிதைகள் எழுத ஆரம்பித்தார். இவர் 'பிரச்சினை' என்கிற கவிதையின் மூலம் அறிமுகமானார். 1998இல் இவரது கவிதைகள் "ஞானக்கூத்தன் கவிதைகள்" என்கிற பெயரில் வெளியிடப்பட்டது.

## திரைப்பட பங்களிப்பு
*[[மருதநாயகம் (திரைப்படம்)]]* திரைக்கதையை, *[[புவியரசு]]*, சுஜாதா(எழுத்தாளர்) ஆகியோருடன் இணைந்து எழுதியுள்ளார்.

## இயற்றிய நூல்கள்

* கவிதை நூல்கள்: 
* அன்று வேறு கிழமை
* சூரியனுக்குப் பின்பக்கம்
* கடற்கரையில் சில மரங்கள்
* மீண்டும் அவர்கள்
* பென்சில் படங்கள்
* ஞானக்கூத்தன் கவிதைகள்
* என் உளம் நிற்றி நீ
* இம்பர் உலகம்

### கட்டுரை நூல்கள்

* கவிதைக்காக
* கவிதைகளுடன் ஒரு சம்வாதம்

### பிற நூல்கள்

* ஞானக்கூத்தன் நேர்காணல்கள்

## பிற படைப்புகள்
*கனவு பல காட்டல்
*நம்மை அது தப்பாதோ?
*சொன்னதை கேட்ட ஜன்னல் கதவு
*அலைகள் இழுத்த பூமாலை

## விருதுகள்

2010இல் கவிதைக்காக  சாரல் விருதினைப் பெற்றார்.
விஷ்ணுபுரம் இலக்கிய வட்டம் வழங்கும், இலக்கிய பங்களிப்பிற்கான விஷ்ணுபுரம் விருதினை (2014)இல் பெற்றார்.

## மறைவு
கவிஞர் ஞானக்கூத்தன் 2016 சூலை 27 புதன்கிழமை தனது 77வது அகவையில் சென்னையில் காலமானார்.

## மேற்கோள்கள்

## வெளி இணைப்புகள்
*எழுத்தாளர்கள்-ஞானக்கூத்தன்
*ஞானக்கூத்தன் 
*ஞானக்கூத்தன் படைப்புகள்

பகுப்பு:தமிழகக் கவிஞர்கள்
பகுப்பு:1938 பிறப்புகள்
பகுப்பு:2016 இறப்புகள்
கொடி நாள் (இந்தியா)

right|thumb|250px|இந்திய முப்படைகளின் கொடி நாள் சின்னம்
**கொடி நாள்** என்பது இந்தியாவின் முப்படை வீரர்களின் அரும்பணிகளையும், தியாகத்தையும் போற்றும் நாளாகும். ஒவ்வொரு ஆண்டும் டிசம்பர் மாதத்தின் ஏழாம் நாளை படை வீரர் கொடி நாளாக இந்திய அரசும் இந்திய மாநில அரசுகளும் கடைப்பிடிக்கின்றன. இக்கொடி நாள் 1949ஆம் ஆண்டு டிசம்பர் ஏழாம் நாள் முதல் இந்தியா முழுமைக்கும் கொண்டாடப்பட்டு வருகிறது. , .

தியாக உணர்வுடன் பணியில் ஈடுபடும் முப்படை வீரர்களின் குடும்ப நலன்களையும், முன்னாள் படைவீரர்களின் நலன்களையும் காக்கும் சமுதாயக் கடமையை நிறைவேற்றும் வகையில், கொடி விற்பனையின் மூலமும் நன்கொடைகள் மூலமூம் திரட்டப்படும் நிதியை படைவீரரின் குடும்பத்தினரின் நல்வாழ்வுக்காகவும், உடல் உறுப்புகளை இழந்த வீரர்களின் மறுவாழ்வுப் பணிகளுக்காகவும் பயன்படுத்தப்படுகிறது.

## மேற்கோள்கள்

## வெளியிணைப்புகள்
* *Armed Forces Flag Day
* * Armed Forces Flag Day Fund Collection

பகுப்பு:திசம்பர் சிறப்பு நாட்கள்
பகுப்பு:இந்திய படைத்துறை
ஏலூர் தொடருந்து நிலையம்

**ஏலூர் தொடருந்து நிலையம்** இந்திய மாநிலமாகிய ஆந்திரப் பிரதேசத்தின் மேற்கு கோதாவரி மாவட்டத்தில் உள்ள ஏலூரில் உள்ளது. இது சென்னை-ஹவுரா பிரதான இருப்புப் பதையின் மீது,தெற்கு மத்திய இரயில்வேயின் விஜயவாடா கோட்டத்திற்குட்பட்டது.

## ரயில்கள்

## சான்றுகள்

## இணைப்புகள்
* ஏலூரில் நிற்கும் ரயில்கள்

பகுப்பு:ஆந்திரப் பிரதேசத் தொடருந்து நிலையங்கள்
புபொப 36

**புபொப 36** (NGC 36) என்பது பீசசு விண்மீன் தொகுதியிலுள்ள ஒரு சுருள் விண்மீன் மண்டலம் ஆகும்.

## மேற்கோள்கள்

## வெளியிணைப்புகள்
* 

036
பகுப்பு:பீசசு (விண்மீன் தொகுதி)
பகுப்பு:சுருள் விண்மீன் பேரடைகள்
கிசாரி மோகன் கங்குலி

**கிசாரி மோகன் கங்குலி** (*Kisari Mohan Ganguli*), என்ற வங்காளி அறிஞர் சமஸ்கிருத மொழியில் அமைந்த மகாபாரத இதிகாசத்தை “தி மகாபாரதா” (*The Mahabharata*) எனும் பெயரில் முதன்முதலாக ஆங்கில மொழியில் மொழி பெயர்த்த இந்தியர். கிசாரிலால் மோகன் கங்குலியின் ஆங்கில மொழி பெயர்ப்பு மகாபாரத இதிகாச நூலை பொது இணையதளத்தில் படிக்கலாம்.. கங்குலியின் ஆங்கில மொழி மகாபாரத நூலை முன்சிராம் மனோகர்லால் மறுபதிப்பு செய்து வெளியிட்டுள்ளார். கிசாரி மோகன் கங்குலியின் ஆங்கில மொழி மகாபாரத இதிகாசத்தை முழு மகாபாரதம் எனும் பெயரில் செ. அருட்செல்வப்பேரரசன் என்பவர் தமிழில் மொழிபெயர்த்துள்ளார்..

## மேற்கோள்கள்

**The Mahabharata of Krishna-Dwaipayana Vyasa Translated into English Prose*, Bharata Press, Calcutta (1883–1896)

## வெளி இணைப்புகள்

* 
* 
* The Mahabharata of Krishna-Dwaipayana Vyasa translated by Kisari Mohan Ganguli at the [Internet Sacred Text Archive

பகுப்பு:இறந்த ஆண்டு குறிப்பிடப்படவில்லை
பகுப்பு:மகாபாரதம்
பகுப்பு:இந்திய எழுத்தாளர்கள்
பகுப்பு:குறுங்கட்டுரைகள்
பகுப்பு:நபர்கள் பற்றிய குறுங்கட்டுரைகள்
பகுப்பு:வங்காள மக்கள்
கதிர் ஏற்பளவினைக் குறைக்கும் வழிகள்

**கதிர்களின்  ஏற்பளவினைக் குறைக்கும் வழிகள்**  (Methods to reduce patient dose ) 
 
மருத்துவத் துறையில் பெறப்படும் கதிர்வீச்சின் தீய விளைவுகளைக் குறைக்கப் போதிய நடவடிக்கைகளை மேற்கொள்ள முன்வைக்கப்படும் சில பரிந்துரைகள் ஆகும். 
பரிந்துரைகள்: 
# போதிய தடிமனுள்ள அலுமினிய வடிகட்டிகளைப் (Alluminium filters) பயன்படுத்தி குறைந்த ஆற்றலுள்ள பயனற்ற மென்கதிர்களை அகற்றி நோயாளி பெறும் கதிர் ஏற்பளவினைக் குறைக்க வேண்டும்.
# வேகமான வலுவூட்டும் திரைகளைப் ( fast screen) படத்தாளுடன் பயன்படுத்த வேண்டும்.
# அதிக மின் அழுத்த வேறுபாட்டினைப்(kVp) பயன்படுத்த வேண்டும்.
# கதிர்ப் புலத்தின் அளவு ( Field size) தேவையான அளவு மட்டுமே இருத்தல் வேண்டும். தேவையற்ற பெரிய புலம் கூடாது.
# மறுபடியும் படம் எடுக்க வேண்டிய சூழ்நிலையினைத் தவிர்த்து ஆரம்பத்திலேயே நல்லபடம் எடுக்க வேணடும்.
# விந்துச்சுரப்பி, சினையுறுப்புகள் முதலியவற்றை முடிந்த அளவு மறைக்கும் விதத்தில் ஈயக்கட்டிகளுடன் (Lead shield) காக்க வேண்டும்.

## வெளியிணைப்புகள்
*http://www.ncbi.nlm.nih.gov/pmc/articles/PMC3271708/ Radiation dose reduction in computed tomography: techniques and future perspective

பகுப்பு:கதிரியக்கம்
2010 பொதுநலவாய விளையாட்டு ஊழல்

**2010 காமன்வெல்த் விளையாட்டு ஊழல்  ** (Commonwealth Games Scam) என்பது 2010ஆம் ஆண்டில் அக்டோபர் மாதம், இந்தியத் தலைநகரான தில்லியில் நடைபெற்ற காமன்வெல்த் விளையாட்டுப் போட்டியை ஏற்பாடு செய்ததில், ரூபாய் மூவாயிரத்து ஐநூறு கோடி அளவிற்கு முறைகேடு நடந்ததாக எழுந்த குற்றச்சாட்டுகள் தொடர்பானதாகும். இக்குற்றச்சாட்டுகள் தொடர்பாக சி. பி. ஐ விசாரணை நடத்தி, அப்போதைய நாடாளுமன்ற உறுப்பினரும், இந்திய ஒலிம்பிக் சங்கத் தலைவரும், தில்லி காமன்வெல்த் விளையாட்டை நிர்வகித்த குழுத் தலைவருமான சுரேஷ் கல்மாடியையும் அவரது குழுவினரையும் ஊழல் வழக்கில் கைது செய்தது. தற்போது இவ்வூழல் வழக்கு தில்லி நீதிமன்றத்தின் விசாரணையில் உள்ளது.

## வழக்கின் தீர்ப்பு

## மேற்கோள்கள்


## இதனையும் காண்க
* சுரேஷ் கல்மாடி

பகுப்பு:இந்தியாவில் ஊழல்
பகுப்பு:குற்றப் புலனாய்வு
கலானிய கற்கள்

**கலானிய கற்கள்** (*Callanish Stones*) எனப்படுபவை மத்திய கல் வட்டத்துடன், ஓர் சிலுவை வடிவில் நிறுத்தி வைக்கப்பட்டுள்ள கற்களைக் குறிக்கும். இவை புதிய கற்காலத்தின் பிற்காலத்தில், வெண்கல காலத்தின் சடங்கு நடவடிக்கைகளுக்காக ஏற்படுத்தப்பட்டன. இவை ஸ்காட்லாந்தின் மேற்குத் தீவு லூயிஸ் கடற்கரையில் உள்ள கலானிய கிராமத்திற்கு அருகில் அமைந்துள்ளன.

## அமைவிடம்
கலானிய கற்கள் () பெரும் பெர்னேராவை மலைகளை பின்புறமாகக் கொண்டு லொச் ரோக் நீர்நிலையின் கீழ் முகட்டில் அமைந்துள்ளன.

## உசாத்துணை

## வெளி இணைப்புகள்

*Callanish Visitor Centre
*Calanais Standing Stones, Historic Scotland
*RCAHMS Canmore entry on Callanish 

பகுப்பு:இசுக்காட்லாந்து
புதுச்சாவடி

**புதுச்சாவடி**, அரியலூர் மாவட்டத்தில் உடையார்பாளையம் தாலுக்காவில் உள்ள ஆமணக்கதோண்டி பஞ்சாயத்திற்குஉட்பட்ட கிராமம். இங்கு புதிதாக சாவடி கட்டப்பட்டு குளம் அமைத்து வழிப்பயணிகள் களைப்பாற வசதி இருப்பதால் இவ்வூர் புதுச்சாவடி என்று அழைக்கப்படுகிறது. ஊராட்சி ஒன்றிய நடுநிலைப் பள்ளி உள்ளது.

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
தமிழர் கொடிகள்

## வரலாற்று கொடிகள்
சிலப்பதிகாரத்தின் காட்சிக் காதையில் வரும் வரிகள், நம் தென்னாட்டு வேந்தர்களின் கொடிகளைக் குறிக்கின்றது. 

வட திசை மருங்கின் மன்னர்க்கு எல்லாம் 
தென் தமிழ் நல் நாட்டுச் செழு வில், கயல், புலி,
மண் தலை ஏற்ற வரைக. 172


## தற்கால கொடிகள்

### இலங்கை தமிழர் கொடிகள்

## மேற்கோள்கள்

பகுப்பு:கொடிகள் (சின்னம்)
பகுப்பு:இந்தியாவின் கொடிகள்
சில்லா (திரைப்படம்)

**சில்லா (திரைப்படம்)** (Chilla அல்லது 40 DAYS OF SILENCE) உஸ்பெக்கிஸ்தான் நாட்டுத் திரைப்படம் ஆகும். இத்திரைப்படத்தின் இயக்குநர் "சவ்தாத் இஸ்மைலோவா" (Saodat ISMAILOVA) ஆவார். 88 நிமிடங்கள் ஓடும் இத்திரைப்படம் பல்வேறு சர்வதேச திரைப்பட விழாக்களில் பங்குபெற்றுள்ளது. இத்திரைப்படம் உருவாக பல்வேறு நிறுவனங்கள் நிதியுதவி செய்தன. மொத்தத் தயாரிப்புச் செலவான 0.59 மில்லியன் யூரோவில் நிதியுதவியாக 013 மில்லியன் யூரோ பெறப்பட்டது. இத்திரைப்படம் சர்வதேச அளவில் "மெளனத்தின் 40 நாட்கள்" (40 DAYS OF SILENCE ) என்றே அறியப்படுகிறது.

## கதைக்கரு
பதின்ம வயதுப் பெண் திடீரென யாரிடமும் பேசாமல் 40 நாட்கள் மெளனமாக இருப்பதே இத்திரைப்படத்தின் கருவாகும். நான்கு தலைமுறை பெண்களின் வாழ்வை இத்திரைபப்டம் பேசுகிறது. பெண்களின் மீதான மதம் மற்றும் நம்பிக்கைகளின் தாக்கத்தை பற்றியது இத்திரைப்படம்.

## பங்களிப்பாளர்கள்
### இயக்குநர்
* சவ்தாத் இஸ்மைலோவா (Saodat ISMAILOVA)

### நடிகர்கள்
* சவ்தாத் ரஹமினோவா (Saodat Rahminova)
* ருஷானா சாதிகோவா (Rushana Sadikova)
* பரோகாத் ஷுகுரோவா (Barohad Shukurova)
* ஃபரீதா ஒலிமோவா (Farida Olimova)

### இசை
* ஜேக்கப் கிர்கிகார்ட் (Jacob Kirkegaard)

### ஒளிப்பதிவு
* பெனிட்டோ ஸ்ரேன்ஜியோ (Benito Strangio)

## தொடர்புடைய கட்டுரை
* சில்லா-நாசினி

## வெளி இணைப்புகள்
* இணையத்தளம் 
* கான் திரைப்பட விழா
## மேற்கோள்கள்

பகுப்பு:2009 திரைப்படங்கள்
விக்ரம் (1986 தமிழ் திரைப்படம்)

***விக்ரம்*** (Vikram) 1986 ஆம் ஆண்டில் வெளிவந்த தமிழ்த் திரைப்படமாகும். இத்திரைப்படத்தினை ராஜசேகர் இயக்கியிருந்தார். இத்திரைப்படத்தில் கமல்ஹாசன், சத்யராஜ், அம்ஜத்கான், அம்பிகா, டிம்பிள் கபாடியா, லிசி, சாருஹாசன் மற்றும் ஜனகராஜ் ஆகியோர் நடித்திருந்தனர். குமுதம் வார இதழில் தொடர்கதையாக வந்து அதன் பின்னர் படமாக்கப்பட்டது.

## நடிகர்கள்
* கமல்ஹாசன் - அருண் குமார் விக்ரம் (எ) அ.கே. விக்ரம்
* சத்யராஜ் - சுகிர்த ராஜா
* அம்பிகா - விக்ரம் மனைவி
* டிம்பிள் கபாடியா - சலாமியாவின் இளவரசி
* லிஸ்சி - பிரீத்தி
* சாருஹாசன் - மிஸ்டர் ராவ்
* சனகராஜ் - சலாமியாவில் வாழும் தமிழ் மொழிபெயர்ப்பாளர்
* அம்ஜத்கான் - சலாமியாவின் சுல்தான்
* மனோரமா - சுல்தானின் துணைவி (பள்ளத்தூர் ரமாதேவி)
* வி. கே. ராமசாமி - மந்திரி

## தயாரிப்பு
கமல்ஹாசன் இத்திரைப்படத்தின் கதை ஆலோசனையின் போதும், திரைப்படத்தின் முன் தயாரிப்பின் போதும் இத்திரைப்படத்தை இயக்குவதற்கு மணிரத்னத்தையே தன் முதல் தேர்வாக வைத்திருந்ததாக பல தருணங்களில் சொல்லியிருக்கிறார். அந்த நேரத்தில், திரையுலகில், மணிரத்னம் பெரிய பொருட்செலவில் தயாராகும் வணிகரீரியான படங்களில்  பரிசோதிக்கப்படாத இயக்குநராக இருந்ததால் அது கைகூடவில்லை எனவும் தெரிவித்திருந்தார். தமிழ்த் திரைப்பட உலகில் 1 கோடி ரூபாய் பொருட்செலவில் உருவான முதல் திரைப்படம் விக்ரமாகத் தான் இருந்தது.

## வரவேற்பு
கமல்ஹாசன் இத்திரைப்படத்தைப் பற்றி பின்னாளில் கூறும் போது அந்நாளைய ஊடகங்களால் விக்ரம் நேர்மறையான விமர்சனங்களைப் பெற்ற வணிகரீதியாக வெற்றி பெற்ற திரைப்படம் என்றே கூறியுள்ளார்.

## பாடல்கள்
இத்திரைப்படத்திற்கு இளையராஜா இசையமைத்திருந்தார். பாடல்வரிகளை வாலியும் வைரமுத்துவும் எழுதியிருந்தனர்.

## மேற்கோள்கள்

## வெளி இணைப்புகள்
* 

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்
பகுப்பு:அம்பிகா நடித்த திரைப்படங்கள்
பகுப்பு:இந்திய சாகச திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
இரட்டை முற்றுகை

சதுரங்கத்தில், **இரட்டை முற்றுகை** (*double check*) என்பது இராசாவுக்கு இரு காய்களால் ஒரே நேரத்தில் முற்றுகை இடப்படும் நிலையாகும்.  சதுரங்கக் குறிமுறையில் பெரும்பாலும் முற்றுகையைப் போலவே ("+") அடையாளப்படுத்தப்பட்டாலும், சிலவேளைகளில் "++" குறியீட்டைப் பயன்படுத்தியும் குறிக்கப்படும். (எப்படியாயினும், "++" ஆனது சிலவேளைகளில் இறுதி முற்றுகையைக் குறிக்கவும் பயன்படுகிறது). இரட்டை முற்றுகை தாக்குதல் நிகழ்வதற்குமுன் இரு காய்களில் ஒன்று மறைந்த  நிலையில் இருக்கும்.

## மேற்கோள்கள்

பகுப்பு:சதுரங்க சொல்லாட்சி
கடலுண்டி பறவைகள் சரணாலயம்

**கடலுண்டி பறவைகள் சரணாலயம்** என்பது இந்தியாவின் கேரள மாநிலத்தில் உள்ள மலப்புரம் மாவட்டத்தில் அமைந்துள்ளது. இது கடலுண்டிப்புழா ஆறு, அரபிக் கடலில் கலக்கும் இடத்திலுள்ள தீவுக் கூட்டங்களில் அமைந்திருக்கிறது. இது கடல் மட்டத்திலிருந்து 200மீ உயரத்திலுள்ளது. இச்சரணாலயம் கோழிக்கோடு நகரிலிருந்து 16கிமீ தொலைவில் அமைந்துள்ளது. இதற்கு அருகாமையிலுள்ள விமான நிலையம் கரிப்பூர் பன்னாட்டு விமானநிலையம் ஆகும்.
## வெளியிணைப்புகள்

* கேரள சுற்றுலாத்துறையின் இணையதளம்
* Kadalundi Bird Sanctuary 
* கடலுண்டி பறவைகள் சரணாலயம் 

பகுப்பு:கேரளத்தின் பறவை புகலிடங்கள்
பகுப்பு:மலப்புறம் மாவட்டத்திலுள்ள சுற்றுலாத் தலங்கள்
பகுப்பு:இந்தியாவில் உள்ள பறவைகள் காப்பகங்கள்
பகுப்பு:மலப்புறம் மாவட்டம்
வாதிராஜ தீர்த்தர்

**வாதிராஜ தீர்த்தர்** *(Vadiraja Tirtha )* ( 1480 -  1600) இவர் ஓர் துவைதத் தத்துவஞானியும், கவிஞரும் ஆன்மீகவாதியுமாவார். இவரது காலத்தின் ஒரு பன்மொழிப் புலமை கொண்டவரான் இவர், மத்துவ இறையியல் மற்றும் தத்துவங்கள் குறித்து பல படைப்புகளை எழுதினார். கூடுதலாக, இவர் ஏராளமான கவிதைகளையும் இயற்றினார். சோதே மடத்தின் தலைவராக, உடுப்பியில் உள்ள கோயில் வளாகத்தை புதுப்பித்து, பரியாய வழிபாட்டு முறையை நிறுவினார். மத்துவரின் படைப்புகளில் உத்வேகம் கொண்டு கன்னடத்திற்கு மொழிபெயர்த்ததன் மூலம் அக்கால கன்னட இலக்கியங்களை வளப்படுத்திய பெருமையும் இவருக்கு உண்டு. மேலும், ஹரிதாச பக்தி இயக்கத்திற்கும் பங்களிப்பு செய்தார். இவரது படைப்புகள் அவற்றின் கவிதை செழிப்பு, கூர்மையான அறிவு மற்றும் நகைச்சுவை ஆகியவற்றால் வகைப்படுத்தப்படுகின்றன.

## வாழ்க்கை
உடுப்பி மாவட்டம், குந்தாபுரா பகுதியில் உள்ள அவினகரே என்ற கிராமத்தில் பூவராகனாக இவர் பிறந்தார். இவர் தனது 8 வயதில் துறவியாக நியமிக்கப்பட்டு, வித்யநிதி தீர்த்தரின் பராமரிப்பில் வைக்கப்பட்டார். பின்னர் வாகீச தீர்த்தரின் மேற்பார்வையில் தனது கல்வியை  கற்றார்.

1512 ஆம் ஆண்டில், இவர் இருபதாண்டுகள் நீடித்த இந்தியாவில் யாத்திரைக்கான தனது மகத்தான சுற்றுப்பயணத்தைத் தொடங்கினார். அதன் விவரங்களை இவர் தனது பயணக் குறிப்பை தீர்த்த பிரபந்தம் என்ற தலைப்பில் பதிவு செய்தார். இறந்தவர்களின் உயிர்த்தெழுதல் மற்றும் பேய்களின் பேயோட்டுதல் போன்ற பல பயணங்களில் பல அற்புதங்கள் கூறப்பட்டுள்ளன.

இவர் உடுப்பிக் கோயிலை மறுசீரமைத்து, கோயிலைச் சுற்றி எட்டு மடங்களை நிறுவினார். இவர் ஆரம்பித்த கோயில் வழிபாட்டு சீர்திருத்தங்கள் இன்றுவரை நீடிக்கின்றன. 120 வருட வாழ்க்கை பாரம்பரியமாக அவருக்கு கூறப்படுகிறது, இந்த கூற்றின் உண்மைத்தன்மை கேள்விக்குள்ளாக்கப்பட்டாலும், வராற்றாசிரியர் சர்மா குறிப்பிடுகையில், "இவர் (வாதிராஜர்) சோதேவில் உள்ள மடத்தின் தலைவராக நீண்ட காலம் வாழ்ந்தார் என்பதில் சந்தேகம் இல்லை, இவர் தன்னை பல ஆண்டுகளாக நிறுவிக் கொண்டார்".  இவரது பிருந்தாவனம் சோதேயில் இருக்கிறது.

## மரபு
இவர் தாச சாகித்யத்திற்கு பங்களித்தார். அயவதானா என்ற பெயரில் பல கவிதைகளை எழுதினார். யுக்திமாலிகா எனற படைப்பு இவரது மகத்தான பணியாக பரவலாகக் கருதப்படுகிறது. சர்மா குறிப்பிடுகிறார், "இந்தப்பணியானது புத்துணர்ச்சியுடனும் அணுகுமுறை மற்றும் யோசனைகளின் அசல் தன்மையுடனும் உள்ளது".. இவர் பல கவிதைகளையும் இயற்றினார். அவற்றில் குறிப்பிடத்தக்கவை இருக்மிணி விஜயம் என்ற தலைப்பில் 90 கான்டோக்களின் காவியக் கவிதை.

## குறிப்பிடத்தக்க படைப்புகள்
ஒரு சிறந்த எழுத்தாளரான இவர், அறுபதுக்கும் மேற்பட்ட படைப்புகளுக்கு பெருமை சேர்த்துள்ளார்.  குறுகிய பாடல்கள் மற்றும் காவியக் கவிதைகள் முதல் துவைதத் தத்துவங்களை  சிக்கல்களைப் பற்றிய சுருக்கமான அறிவார்ந்த படைப்புகள் வரை இவரது சாயல் வேறுபட்டது. இவரது பல சுயாதீன படைப்புகள் அத்வைதத்தில் மட்டுமல்லாமல், பௌத்தம் மற்றும் குறிப்பாக சமண மதம் போன்ற 16 ஆம் நூற்றாண்டில் தென் கன்னட பிராந்தியத்தில் செழித்தோங்கிய மரபுவழியல்லாத பள்ளிகளாகும்.

## குறிப்புகள்

## மேற்கோள்கள்

## உசாத்துணைகள்
*
*
*

## வெளி இணைப்புகள்

*Vadiraja Tirtha 

பகுப்பு:துளு மக்கள்
பகுப்பு:கன்னட இலக்கியங்கள்
பகுப்பு:கர்நாடக வரலாறு
பகுப்பு:இந்து சமயப் பெரியார்கள்
பகுப்பு:இந்து சமயப் பிரிவுகள்
பகுப்பு:வைணவ சமயம்
பகுப்பு:வைணவ அடியார்கள்
பகுப்பு:பக்தி இயக்கம்
பகுப்பு:16-ஆம் நூற்றாண்டு மக்கள்
கருத்தரித்த பெண்ணின் கல்

**கருத்தரித்த பெண்ணின் கல்** (*Stone of the Pregnant Woman*) அல்லது **தெற்குக் கல்** என்பது லெபனானின் பால்பெக் எனும் இடத்திலுள்ள உரோமானிய ஒற்றைக்கூறு ஆகும். இதன் அருகில் மற்றொரு பண்டைய கற்றொகுதியும் சேர்ந்து, வெட்டப்பட்டவற்றிலேயே பாரிய ஒற்றைக்கூறாக உள்ளது. இரண்டு கட்டிடத் தொகுதிகள் உரோமன் கோயில் வளாகத்தின் அருகில் இருப்பதற்காக, மேலதிக முக்கற்களாகச் செய்யப்பட்டிருக்கலாம்.

## பெயர்
இப்பெயருக்குப் பின்னால் பல கதைகள் உள்ளன. கருத்தரித்த பெண் ஒருவர் பெரும் கல்லை நகர்த்துவது எப்படி என்று தனக்குத் தெரியும் என்றும் தன் பிள்ளைப்பேறு வரைக்கும் உணவளிக்கும்படியும் பால்பெக் ஊர் மக்களை நம்பச் செய்ததால் அவ் ஒற்றைக்கூறுக்கு அப்பெயர் வந்ததென ஒரு சாரார் கூறுகின்றனர். மற்றொரு சாரார் கருத்தரித்த ஜின்கள் (*தொன்மவியல் உயிரினம் - இசுலாமிய நம்பிக்கை*) கல்லை வெட்டி நகர்த்தும் வேலையில் அமர்த்தப்பட்டதால் அப்பெயர் வந்ததெனக் கூறுகின்றனர். கல்லினைத் தெடும் பெண்ணின் கருவுதலை அதிகரிக்கும் அனுபவம் ஏற்படும் என்ற நம்பிக்கையினை அப்பெயர் பிரதிபலிக்கிறது என்று வேறு சிலர் கூறுகின்றனர்.

## உசாத்துணை

## வெளி இணைப்பு

பகுப்பு:லெபனான்
பகுப்பு:பண்டைய உரோமர் காலக் கட்டிடக்கலை
ஏதென்ஸின் அக்ரோபோலிஸ்

**ஏதென்ஸின் அக்ரோபோலிஸ்** (*Acropolis of Athens*) என்பது ஏதென்ஸ் நகரின் உள்ள உயர் பாறை அடுக்கின் மேல் அமைந்துள்ள ஓர் பண்டைய அரண் ஆகும். இது வரலாற்றில் குறிப்பிடத்தக்க, பெரும் கட்டிடக்கலையின் பண்டைக் கிரேக்கக் கட்டிடக்கலை எச்சங்களையும், குறிப்பாக பிரபலமான பார்த்தினன் கட்டிடத்தையும் கொண்டுள்ளது. அக்ரோபோலிஸ் என்ற கிரேக்கச் சொல் "விளிம்பு", "கடைசி எல்லை" (ἄκρον) மற்றும் "நகர்" (πόλις) என்பவற்றிலிருந்து பெறப்பட்டது. கிரேக்கத்தில் பல அக்ரோபோலிஸ் காணப்பட்டாலும் ஏதென்ஸின் அக்ரோபோலிஸின் குறிப்பிடத்தக்க தன்மையினால், அது பொதுவாக "அக்ரோபோலிஸ்" என அறியப்படுகிறது.

## உசாத்துணை

## வெளி இணைப்புகள்

*ஏதென்ஸின் அக்ரோபோலிஸ் (கிரேக்க அரசின் இணையத்தளத்திலிருந்து)
*The Acropolis Restoration Project (Greek Government website)
*The Acropolis of Athens Virtual Tour
*The அதீனாக் கடவுளும் அக்ரோபோலிஸ் நூதனசாலையும்
*The Glafka Project 
*UNESCO World Heritage Centre — அக்ரோபோலிஸ், ஏதென்ஸ்
*பண்டைய ஏதென்ஸ் 3D 
*Excerpt on the geology of Athens from: ''A Geological Companion to Greece and the Aegean'' by Michael and Reynold Higgins, Cornell University Press, 1996 
*The Acropolis of Athens-Athensguide
*Tour of Acropolis of Athens, Site of the Parthenon-About.com 
*ஏதென்ஸின் அக்ரோபோலிஸ்

பகுப்பு:பண்டைய கிரேக்கக் கட்டிடக்கலை
பகுப்பு:கிரேக்கத்தில் உள்ள உலக பாரம்பரியக் களங்கள்
ஆதி நாராயணா

**ஆதி நாராயணா** என்பது 2012இல் வெளிவந்த தமிழ்த் திரைப்படமாகும். இந்தத் திரைப்படத்தை வெற்றிவேலன் இயக்கியுள்ளார். முன் கதாப்பாத்திரங்களாக கஜன் மற்றும் மீரா ஜாஸ்மின் நடித்துள்ளனர். இந்தத் திரைப்படம் நான்கு வருடங்கள் தாமதமாகி 27 ஏப்பிரல் 2012 அன்று வெளியாகியது.

## நடிப்பு
* கஜன் - ஆதி நாராயணா
* மீரா ஜாஸ்மின் - லலிதா
* கருணாஸ்
* யோகிதா
* மனோ பாலா

## இசையமைப்பு
இந்தத் திரைப்படத்திற்கான இசை ஆகஸ்ட் 25, 2009 அன்று வெளியிடப்பட்டது.

*ஹாப்பி நியூ இயர் - கரண், ப்ரீத்தி சம்யுக்தா
*இதா இதா - ஹரிஹரன்
*கண்ணே நீ - சாதனா சர்க்கம்
*கருப்பாய் - சிம்பு, ரோஷினி
*டுவிங்கிள் - கார்த்திக், சுச்சித்ரா

## மேற்கோள்கள்

பகுப்பு:2012 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
போடியம் கோட்டைமனை

**போடியம் கோட்டைமனை** (*Bodiam Castle*) என்பது இங்கிலாந்தின் கிழக்கு சுசெக்ஸ் பகுதியில் உள்ள ரொபட்ஸ்பிரிட்ஜ் எனும் இடத்திற்கு அருகில் அமைந்துள்ள அகழியால் சூழப்பட்ட 14ம் நூற்றாண்டு கோட்டைமனை ஆகும். இது மூன்றாம் எட்வட் அரசரின் முன்னாள் ஆண்டகை சேர் எட்வட் டைன்கிறிஜ் என்பவரால் மூன்றாம் ரிச்சட் அரசரின் அனுமதியுடன் நூறாண்டுப் போர் காலத்தில் பிரான்சிய படையெடுப்புக்கெதிரான பாதுகாப்பிற்காக 1385இல் கட்டப்பட்டது. 

## உசாத்துணை

## வெளி இணைப்புகள்

பகுப்பு:இங்கிலாந்து
டகோமா குறும்பாலம் (1940)

**டகோமா குறும்பாலம்** (*Tacoma Narrows Bridge*) என்பது முதன் முதலாக அமைக்கப்பட்ட டகோமா குறும்பாலங்களில் ஒன்று. இது 1940, சூலை 7 ஆம் தேதி, பயன்பாட்டுக்கு திறந்து விடப்பட்டது. இது ஒரு தொங்கு பாலமாகும். இது ஐக்கிய அமெரிக்காவின், வாசிங்டன் மாநிலத்தில் அமைந்திருந்தது. திறக்கப்பட்ட அதே ஆண்டில் நவம்பர்  7 ஆம் திகதி, இப்பாலம் இடிந்து விழுந்தது. 

கட்டப்பட்ட காலத்தில் இதுவே உலகின் மூன்றாவது நீளமான தொங்கு பாலமாகும். குறும்பாலம் இடிந்து விழுந்ததில் மூன்று கால்களையுடைய நாய் மட்டுமே இறந்தது. செய்தியாளர் லியனார்டோ கோல்ட்சுவோர்த்து என்பவர் நாயுடன் தன் மகிழுந்தில் (கார்) வந்த போது சுங்கச்சாவடியிலிருந்து 1,895 அடி தொலைவிலேயே காற்றின் காரணமாக பாலம் பலமாக ஊசலாடியதால் நாயுடன் மகிழுந்தை நிறுத்தி விட்டு வந்தார்.

## மேற்கோள்கள்

பகுப்பு:பாலங்கள்
பகுப்பு:வாசிங்டன்
காபிலி கோட்டைமனை

**காபிலி கோட்டைமனை** (*Caerphilly Castle*) என்பது தென் வேல்ஸின் காபிலி எனுமிடத்தில் அமைந்துள்ள மத்திய காலக் கோட்டைமனை ஆகும். இக்கோட்டைமனை ஆங்கிலேயரான கில்பேட் டி கிளயர் என்பவரால் கிளமோகன் எனுமிடத்தை வெற்றி கொள்வதற்காக 13 ஆம் நூற்றாண்டில் கட்டப்பட்டது. செயற்கை நதிகளினால் சூழப்பட்ட இதனை, வரலாற்றாளர் அலன் பிறவுன் "பிரித்தானியாவிலேயே மிகவும் நுட்பமான நீர்ப் பாதுகாப்பு" எனக் குறிப்பிடுகிறார். இது  பரப்பளவைக் கொண்டு பிரித்தானியாவின் இரண்டாவது பெரிய கோட்டைமனையாக விளங்குகிறது. இது பொதுமையக் கோட்டைமனை பாதுகாப்பைப் பிரித்தானியாவிற்கு அறிமுகப்படுத்தியதற்காகவும் அதனுடைய பெரிய வாயில் கட்டமைப்புக்காகவும் பிரபல்யம் பெற்றது.

## உசாத்துணை

## வெளியிணைப்பு

*Official Cadw site – Caerphilly Castle 

பகுப்பு:வேல்ஸ்
இரட்டைத் தாக்குதல்

சதுரங்கத்தில், **இரட்டைத் தாக்குதல்** (*double attack*) அல்லது **முட்கரண்டி** (*fork*) என்பது ஒரு சதுரங்க நுணுக்கமாகும்.  முட்கரண்டியானது எவ்வாறு சுவையான உணவை உண்ணுவதற்கு உதவுகின்றதோ அதே போன்று சதுரங்கத்திலும் பற்தாக்குதல் விளையாட்டை சுவாரசியமாக்குகின்றது. இது ஒரு காயானது எதிராளியின் பல காய்களை ஒரே நேரத்தில் தாக்குவதைக் குறிக்கிறது.  பொதுவாக இரண்டு காய்களின் மீது ஒரே நேரத்தில் தாக்குவதால் இதை இரட்டைத் தாக்குதல் எனலாம். இங்கு தாக்குபவரின் நோக்கமானது பொதுவாக ஒரு காயைக் கைப்பற்றிக் கொள்வதாகும். எதிர்த்து விளையாடுபவரால் இரண்டு தாக்குதல்களிலிருந்தும் ஒரே நகர்த்தலில் பாதுகாப்புப் பெறுவது கடினமாகும். இந்தத் தாக்குதல் சில வேளைகளில் இறுதிமுற்றுகையைக் குறிவைத்தும் இருக்கும்.

## பற்தாக்குதலின் வகைகள்
### நிச்சயமான பற்தாக்குதல் (Absolute Fork)
பற்தாக்குதலில் எதிராளியின் அரசனை முற்றுகையிடுவதன் (Check) மூலம் நிச்சயமாக காயைப் கைப்பற்ற இயலும் என்றால் அது நிச்சயமான பற்தாக்குதல் ஆகும். மேலுள்ள எடுத்துக்காட்டு ஓர் நிச்சயமான பற்தாக்குதல் ஆகும். 

### நிச்சயமற்ற பற்தாக்குதல் (Relative Fork)
பற்தாக்குதலில் அரசனை முற்றுகையிடாமல் பல காய்கள் மீது பற்தாக்குதலை நடத்தினால் அது ஓர் சார்பான அல்லது நிச்சயமற்ற பற்தாக்குதல் ஆகும். இங்கு நிச்சயமற்ற எனக்குறிப்பிடுவதன் காரணம் எதிராளியின் காயைக் கைப்பற்றலாம் என்ற உறுதிப்பாடு இல்லை என்பதனால் ஆகும். 

#### பற்தாக்குதல் வகையைத் தெரிவுசெய்தல்
# எடுத்துக்காட்டு

# எடுத்துக்காட்டு


பற்தாக்குதலில் நிச்சயமான, நிச்சயமற்ற என இரண்டு வகையான பற்தாக்குதல்கள் உள்ளன. இவை இரண்டையும் செய்யக்கூடிய சந்தர்ப்பங்கள் இருந்தால் நிச்சயமானதைத் தெரிவு செய்வதே பொதுவாகப் பொருத்தமானதாகும்.
### மும்மைத் தாக்குதல் (Triple Fork)
#1

## மேற்கோள்கள்

## வெளியிணைப்புகள்
* https://lichess.org/practice/basic-tactics/the-fork/Qj281y1p சதுரங்க பற்தாக்குதல் (fork) லீச்செஸ் இலவச இணையத்தளத்தில்
* Chess Tactics Repository – Forks chess problems involving forks 

பகுப்பு:சதுரங்க சொல்லாட்சி
பகுப்பு:சதுரங்க உத்திகள்
ஊரின் சிகூரட்

**ஊரின் சிகூரட்** (; **ஊரின் பெரும் சிகூரட்** எனவும் அழைக்கப்படும்; பொருள்: *திகிலை உருவாக்கும் அடித்தளமுடைய வீடு*) என்பது ஈராக்கின் தற்போதைய தி கார் மாகாணத்திலுள்ள ஊர்  எனும் நகரில்   சுமேரியக் கட்டிடக்கலையில் அமைக்கப்பட்ட   சிகூரட் எனப்படும் கட்டடம்  ஆகும். (சிகூரட் என்பது பண்டைய கீழ் மெசொப்பொத்தேமியாவில் கட்டப்பட்ட பாரிய கட்டமைப்பாகும்.)

இக்கட்டடம் ஆரம்ப  வெண்கல காலத்தில் ஊர் வம்ச மன்னர் ஊர்-நம்மு காலத்தில் (கி.மு 21ம் நூற்றாண்டு) கட்டப்பட்டதாயினும், கி.மு. 6ம் நூற்றாண்டில் சிதைவுற்று எச்சங்களாகியதை புது பாபிலோனியப் பேரரசு காலத்தில், அரசன்  *நபோனியசஸ்*  மீளமைத்தார்.

## இதனையும் காண்க
* மெசொப்பொத்தேமியா
* சுமேரியா
* ஊர்
* பண்டைய அண்மை கிழக்கின் நகரங்கள்

## உசாத்துணை

## மேலும் வாசிக்க
*Woolley, C. Leonard and  Moorey, P. R. S.,  *Ur of the Chaldees: Revised and Updated Edition of Sir Leonard Woolley's Excavations at Ur*, Cornell University Press (1982).

## வெளி இணைப்பு

*Ziggurat of Ur , Smarthistory at கான் அகாதமி
*Ur (modern name: Tell el-Muqayyar) at Open Context
*A brief history of the Sumerian Ziggurat at Ur 
*''Archaeology of ancient Iraq with a section on the ziggurat'' 
*The Harran and Ur Latitudes, and Tell Göbekli Tepe

பகுப்பு:மெசொப்பொத்தேமியாவின் வரலாறு
பகுப்பு:உலகப் பாரம்பரியக் களங்கள்
பகுப்பு:சுமேரிய நாகரிகம்
பகுப்பு:அண்மைக் கிழக்கு நாடுகளின் தொல்லியல்
பகுப்பு:மெசொப்பொத்தேமியா
வானவராயன் வல்லவராயன்

***வானவராயன் வல்லவராயன்*** 2014ஆம் ஆண்டில் தமிழில் வெளிவந்த நகைச்சுவை- காதல் திரைப்படமாகும். இதில் கிருஷ்ணா குலசேகரன், மா கா பா ஆனந்த் ஆகியோர் முக்கிய வேடங்களில் நடித்திருந்தனர். இந்தத் திரைப்படம் கோயம்புத்தூர் சுற்றுவட்டாரத்தினை அடிப்படையாகக் கொண்டது.

இத்திரைப்படத்திற்கு யுவன் சங்கர் ராஜா இசையமைத்திருந்தார்.

## நடிகர்கள்
* கிருஷ்ணா குலசேகரன் - வானவராயன்
* மா கா பா ஆனந்த் - வல்லவராயன்
* எஸ். பி. பி. சரண்
* மோனல் காஜர்
* சௌகார் ஜானகி 
* கோவை சரளா
* தம்பி ராமையா
* ஜெயப்பிரகாசு
* மீரா கிருஷ்ணன்
* சந்தானம்

## ஆதாரங்கள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2014 தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:சந்தானம் நடித்த திரைப்படங்கள்
பகுப்பு:சௌகார் ஜானகி நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:தம்பி ராமையா நடித்த திரைப்படங்கள்
திறந்த செங்குத்து வரிசை

சதுரங்கத்தில், **திறந்த செங்குத்து வரிசை** என்பது எந்த நிறச்சிப்பாயும் இல்லாத செங்குத்து வரிசையாகும்.  படத்தில் உள்ள e-செங்குத்து வரிசையானது ஒரு திறந்த செங்குத்து வரிசையாகும். திறந்த செங்குத்து வரிசைகள் கோட்டை மற்றும் இராணிக்கு தாக்குதல் செய்ய சிறந்த வழியமைக்கின்றன. எதிராளியைத் தாக்குவது இலகுவாக இருப்பதாலும் எதிராளின் பக்கம் சென்று எதிராளியின் நிலையைத் தகர்க்க முடியும் என்பதாலும்  கோட்டை(கள்) மற்றும்/அல்லது இராணி(கள்) திறந்த அல்லது அரை-திறந்த செங்குத்து வரிசைகளில் இருப்பது பயனுடையதாகக் கருதப்படும்.

## இவற்றையும் பார்க்கவும்
* அரை-திறந்த செங்குத்து வரிசை

## குறிப்புகள்


## மேற்கோள்கள்
* 

## மேலும் வாசிக்க
*

பகுப்பு:சதுரங்க சொல்லாட்சி
பகுப்பு:சதுரங்க வியூகம்
அரை-திறந்த செங்குத்து வரிசை

சதுரங்கத்தில், **அரை-திறந்த செங்குத்து வரிசை** அல்லது **பாதி-திறந்த செங்குத்து வரிசை** (*half-open file*) என்பது ஒரு நிறச்சிப்பாய் மட்டும் கொண்ட செங்குத்து வரிசையாகும். அரை-திறந்த செங்குத்து வரிசையானது கோட்டை மற்றும் அரசிக்கும் தாக்குதல் நடத்துவதை இலகுவாக்கும். அரை-திறந்த செங்குத்து வரிசையானது தனது சிப்பாய்கள் அற்றவருக்கு பயனுடையதாகும்.  

பல திறப்புக்கள், சிசிலியன் தற்காப்பு போன்றவை, நிலையைச் சிக்கலாக்குவதையே நோக்கமாகக் கொண்டவை. சிசிலியனின் பிரதான வழியில், 1.e4 c5 2.Nf3 d6 (or 2...e6, அல்லது 2...Nc6) 3.d4 cxd4 4.Nxd4, வெள்ளை அரை-திறந்த d-செங்குத்து வரிசையைப் பெறுகிறது, ஆனால் கருப்பால் அரை-திறந்த c-செங்குத்து வரிசையால் வெள்ளைக்கு அழுத்தம் கொடுக்கமுடியும்.

அரை-திறந்த செங்குத்து வரிசைகளைக் கொண்ட நிலைகளில் சிப்பாய்களின் அமைப்பைக் குலைப்பதே பிரதான நோக்கமாக இருக்கும் ஏனென்றால் இரட்டடுக்குச் சிப்பாய் அல்லது தனித்த சிப்பாய் போன்றவையும் அரை-திறந்த செங்குத்து வரிசைகளை உருவாக்கலாம். 

## உதாரணம்

லோக் வான் வெலி–ஜூடிட் போல்கர், கூகீவன், 1997 ஆகியோரின் ஆட்டமானது தாக்குதல்களில் அரை-திறந்த செங்குத்து வரிசைகளின் சக்திக்கு நல்ல எடுத்துக்காட்டாகும். வெள்ளையை விட சிப்பாய் ஒன்றை குறைவாக வைத்திருந்தும், கருப்பானது இரண்டு சக்திவாய்ந்த அரை-திறந்த செங்குத்து வரிசைகளைக் (f-செங்குத்து வரிசை கோட்டை மற்றும் g-செங்குத்து வரிசை இராணி) கொண்டிருந்தமையால் கருப்பானது வெற்றியடைகிறது. 

கருப்பு **30...Rxf2+!** விளையாடியதும், தொடரும் நகர்த்தல்கலான, 31.Rxf2 Qxg3+ 32.Kf1 Qxf2# என்பவற்றை தெரிந்த வெள்ளை தனது தோல்வியை ஒத்துக்கொள்கிறது. 

## இவற்றையும் பார்க்கவும்
* திறந்த செங்குத்து வரிசை

## குறிப்புகள்

## மேற்கோள்கள்

* 

பகுப்பு:சதுரங்க சொல்லாட்சி
பகுப்பு:சதுரங்க வியூகம்
காலி தேசிய நூதனசாலை

**காலி தேசிய அருங்காட்சியகம்** அல்லது **காலி தேசிய நூதனசாலை**  இலங்கையின் உள்ள காலிக் கோட்டையில் அமைந்துள்ளது.இது இலங்கையின் தென் மாகானத்தைச் சார்ந்த வரலாற்றுடன் தொடர்புபட்ட பல அரும் பொருட்களைக் கொண்டுள்ளது.1986 மார்ச் மாதம் 31 ஆந் திகதி இந்த அருங்காட்சியகம் நிறுவப்பட்டது. இதனை இலங்கை அரசின் நூதனசாலைகள் திணைக்களம் நிர்வாகிக்கின்றது.

இந்த அருங்காட்சியகத்தில்  தென் மாகாணத்தில் மேற்கொள்ளப்பட்ட அகழ்வாய்வுகளின் போது பெறப்பட்ட பொருட்கள் காட்சிக்கு வைக்கப்பட்டுள்ளன. இங்கே புராதன மட்பாண்டத் துண்டுகள், களிமண் உருவங்கள், முகம்மூடிகள்,   ஓடுகளால் செய்யப்பட்ட பொருட்கள், உலோகப் பொருட்கள், பழமையான நகைகள்,அணிகலன்களுக்கான மணிகள், ஒல்லாந்தர் கால ஆயுத உபகரனங்கள் மற்றும் பௌத்தம் சார் பொருட்களும் காணப்படுகிறன.

## மேற்கோள்கள்

## வெளி இணைப்புகள்
*காலி தேசிய நூதனசாலை
* இலங்கை தேசிய நூதனசாலைத் திணைக்களம் 

பகுப்பு:இலங்கையின் அருங்காட்சியகங்கள்
பகுப்பு:காலி
பகுப்பு:தேசிய அருங்காட்சியகங்கள்
மா கா பா ஆனந்த்

***மா கா பா ஆனந்த்*** (*Ma Ka Pa Anand*) தமிழ்த் திரைப்பட நடிகர் ஆவார். இவர் பண்பலைத் தொகுப்பாளராகவும், தொலைக்காட்சித் தொகுப்பாளராகவும் பணியாற்றியுள்ளார். இவர் ஆரம்ப காலத்தில் கோவை சூரியன் பண்பலையில் நகைச்சுவை நிகழ்ச்சிகளை தொகுத்து வந்தார். ரேடியோ மிர்சி பண்பலையில் தொகுப்பாளராக ஆறு ஆண்டுகள் பணியாற்றியுள்ளார். இவர் விஜய் தொலைக்காட்சியில் சூப்பர் சிங்கர், அது இது எது மற்றும் சினிமா காரம் காபி போன்ற நிகழ்ச்சிகளைத் தொகுத்து வழங்கியவராவார்.

நடிகர் கிருஷ்ணாவுடன் இணைந்து வானவராயன் வல்லவராயன் திரைப்படத்தில் நடித்தார்.

## திரைப்படங்கள்

## ஆதாரங்கள்

* Ma Ka Pa has become my younger brother: Kreshna
* Ma Ka Pa teams up with Kreshna
* Vijay Sethupathi to don producer’s hat
* First Vijay Television Awards sees people poll for their favourite TV stars
* 'I Think I am Suitable for Light-hearted Roles'
* 'Anjaadhe' music director makes a comeback
* Jokes apart...
* Ma Ka Pa finds commentary a challenge
* Mirchi Music Awards South 2014 on Vijay TV
* Ma Ka Pa Anand thanks his fans

பகுப்பு:வாழும் மக்கள்
பகுப்பு:தொலைக்காட்சித் தொகுப்பாளர்கள்
பகுப்பு:சென்னை நடிகர்கள்
பகுப்பு:1986 பிறப்புகள்
இரத்தினபுரி தேசிய நூதனசாலை

**இரத்தினபுரி தேசிய நூதனசாலை**  அல்லது **இரத்தினபுரி தேசிய அருங்காட்சியகம்** இலங்கையின் இரத்தினபுரி கொழும்பு வீதியில் எஹலேபொல வளவு எனும் இடத்தில் அமைந்துள்ளது.1988 மே 13 ஆந் திகதி நிறுவப்பட்ட இந்தநூதனசாலை **எஹலேபொல வளவு** எனும்   புகழ் பெற்ற கட்டிடத்தில் இலங்கை அரசின் நூதனசாலைகள் திணைக்களத்தினால்  நிர்வாகிக்கப்படுகிறது . தொல்லியல், விலங்கியல், இயற்கை அறிவியல், சிற்பம் ஆகிய துறைகளைச் சேர்ந்த ஏராளமான பொருட்கள் இங்கே காட்சிக்கு வைக்கப்பட்டுள்ளன.

இந்த அருங்காட்சியகத்தில்  பொது விலங்கியல், பறக்கும் விலங்குகள், ஊர்வன, பறவைகள், பாலூட்டிகள்,போன்றவற்றுக்கான  சிறப்பு காட்சிக்கூடங்கள் அமைக்கப்பட்டுள்ளன மற்றும் இலங்கையின் சபரகமுவா மாகாணத்தைச்  சார்ந்த வரலாற்றுடன் தொடர்புபட்ட பல அரும் பொருட்களையும் கொண்டுள்ளது.

## மேற்கோள்கள்

## வெளி இணைப்புகள்
* இலங்கை தேசிய நூதனசாலைத் திணைக்களம்

பகுப்பு:இலங்கையின் அருங்காட்சியகங்கள்
பகுப்பு:தேசிய அருங்காட்சியகங்கள்
பகுப்பு:இலங்கையின் தொல்லியற்களங்கள்
மல்போர்க் கோட்டைமனை

**மல்போர்க் கோட்டைமனை** (*Malbork Castle*; *மல்போர்கில் டெயுடோனிக் (செருமானிய) ஆணையின் கோட்டைமனை*; *Castle of the Teutonic Order in Malbork*) என்பது உலகிலுள்ள தரைமேற்பரப்பில் உள்ள கோட்டைமனைகளில் பெரியது ஆகும். இது சிலுவைப் போர் வீரர்களின் செருமானிய கத்தோலிக்க சமய ஆணையின்படி டெயுடோனிக் (செருமானிய) வீரர்களால் கட்டப்பட்டது. இவ்வாணை *மரியாளின் கோட்டைமனை* என்ற பெயரைக் கொண்டிருந்தது. இதைச் சூழவுள்ள நகர் மரியாளின் கோட்டைமனை என்ற அர்த்தத்தையுடைய "மரின்பேர்க்" என அழைக்கப்பட்டது.

## உசாத்துணை

## வெளி இணைப்புகள்

* மல்போர்க் கோட்டைமனை நூதனசாலை
* "Malbork", போலந்துக் கோட்டைமனைகள்
* The Malbork Castle Virtual Tour 

பகுப்பு:போலந்து
பகுப்பு:போலந்திலுள்ள ஓவியக்கலை நூதனசாலைகள்
சர்வதேச டென்னிசு பிரீமியர் லீக்

**சர்வதேச டென்னிசு பிரீமியர் லீக்** (*International Premier Tennis League*) என்பது உலக அளவில் பிரபலமான டென்னிசு வீரர்களை கொண்டு 2014ம் உருவாக்கப்பட்ட ஓர் தனியார் அமைப்பாகும்.இதன் இயக்குநராக இந்திய டென்னிசு வீரரான மகேஸ் பூபதி உள்ளார். டெல்லி, துபாய், சிங்கப்பூர் மற்றும் மணிலா ஆகிய ஆசிய நகரங்களை மையமாக கொண்டு அணிகள் உருவாக்கப்பட்டு போட்டிகள் டிசம்பர் 2014ல் நடைபெற்றுள்ளது. டெல்லி அணிக்காக சுவிஸ் வீரரும் உலகின் இரண்டாம் நிலை வீரருமான ரோஜர் பெடரர் களமிறங்கியுள்ளார்.

## வெளி இணைப்புகள்
*அதிகாரபூர்வ வலைத்தளம்

## மேற்கோள்கள்

பகுப்பு:டென்னிசு அமைப்புகள்
பகுப்பு:விளையாட்டு அமைப்புகள்
காண்டாமிருக இருவாச்சி

**காண்டாமிருக இருவாச்சி** (*Buceros rhinoceros*) என்னும் பறவை ஆசியப்பறவைகளிலேயே மிகப் பெரிய அலகு கொண்டது. இதன் அலகானது 91–122 செ.மீ (36–48 அங்குலம்) நீளமானது. பழங்களைப் பறிப்பது, கூடுகட்டுவது, குஞ்சுகளுக்கு உணவூட்டுவது என்று பல வேலைகளை இந்தப் பறவை தனது அலகைக் கொண்டு செய்கிறது. தன் இணையை அழைப்பதற்கு இப்பறவை குரல் கொடுக்கும்போது, இந்த அலகுக் குரலை அதிக தொலைவுக்கு எதிரொலிக்க வைக்கிறது. காண்டாமிருகத்தின் கொம்புபோல இப்பறவையின் அலகின்மீது ஒரு கொம்பு இருப்பதால் இதற்கு இந்தப் பெயர் ஏற்பட்டது. 90 ஆண்டுகள்வரை உயிர் வாழக்கூடிய இப்பறவை போர்னியோ தீவுகள், சுமத்ரா, ஜாவா, மலேசியத் தீபகற்பம், சிங்கப்பூர், தெற்கு தாய்லாந்து போன்ற பகுதிகளில் காணப்படுகிறது.

இது மலேசிய நாட்டின் தேசியப் பறவையும் ஆகும்.

## தோற்றக்குறிப்பு

இது மரத்தில் வாழக்கூடிய ஒரு பெரிய இருவாச்சிப் பறவை,  நீளமுடையது. ஆண் பறவைகள்   எடையும் பெண் பறவைகள்   வரையும் இருக்கும். இது பெரும்பாலும் கருப்பாகவும் கால்கள் வெள்ளையாவும் வாலானது ஒரு கருப்புப் பட்டையுடன் வெள்ளை நிறத்திலும் இருக்கும். இதனுடைய பெரிய அலகு இளஞ்சிவப்பு, சிவப்பு நிறத்தில் இருக்கும். இதன் பின்புழையில் உள்ள பிரீன் சுரப்பியில் இருந்து வரும் பிரீன் எண்ணெய் பறவையின் அலகுகளுடன் உராய்ந்து அலகுகள் இந்த நிறம் பெறுகின்றன. ஆண் பறவைகளின் கண்கள் சிவப்பு நிறத்தில் கருப்பு வளையத்துடனும் பெண் பறவைகளின் கண்கள் வெள்ளை நிறத்தில் சிவப்பு வளையத்துடனும் இருக்கும்.

## படங்கள்


File:Rhinoceros_hornbill_national_aviary.jpg| பிட்சுபர்கின் தேசியப் பறவையகத்தில் ஓர் ஆண் பறவை. ஆண் பறவைகளுக்கு கண் சிவப்பாக இருக்கும்.
File:Buceros rhinoceros -Chester Zoo-8a.jpg| இங்கிலாந்தின் செஸ்ட்டர் விலங்ககத்தில் உள்ள ஒரு பெண் பறவை
File:Buceros_rhinoceros_silvestris_(Rhinoceros_Hornbill_-_Rhinozeros-Hornvogel)_-_Weltvogelpark_Walsrode_2012-01.jpg|செர்மனியில் ஒரு பறவை

## குறிப்புகள்

பகுப்பு:பறவைகள்
பகுப்பு:இருவாச்சிகள்
பிளாக் ஸ்கிம்மர்

**பிளாக் ஸ்கிம்மர்** (black skimmer) என்னும் பறவை தென்னமெரிக்கா, வட‍அமெரிக்கா கண்டங்களில் காணப்படுகிறது. இதன் அலகு, மிக மெல்லிய நீண்ட அலகு. மேல் அலகு சிறியதாகவும் கீழ் அலகு நீண்டதாகவும் இருக்கும். அலகு சிவப்பும் கறுப்பும் கலந்து அழகாக இருக்கும். நீர்நிலைகளின் மேல் பறக்கும்போது கீழ் அலகைத் தண்ணீருக்குள் விட்டு மீன்களைத் தேடும். மீன் அகப்பட்டவுடன் மேல் அலகால் அழுத்தி, இரையை தூக்கிக்கொண்டு பறந்துவிடும்.

## வளர்ச்சி

படிமம்:Rynchops niger1.jpg|முட்டை மற்றும் குஞ்சு
படிமம்:Black Skimmer and Chick by Dan Pancamo.jpg|குஞ்சுக்கு உணவளிக்கப்படுகிறது.


## குறிப்புகள்

பகுப்பு:பறவைகள்
பகுப்பு:அமெரிக்கப் பறவைகள்
துபாய் டிராம்

**துபாய் டிராம்** (*Dubai Tram*) என்பது ஐக்கிய அரபு அமீரகத்தின் துபாய் நகரில் நவம்பர் 11, 2014ம் ஆண்டு தொடங்கப்பட்ட போக்குவரத்து சேவையாகும். முதலில் 10.6 கிலோமீட்டர் தொலைவிற்கு இயக்கப்பட்டுள்ள இந்த போக்குவரத்து சேவை பதினோரு நிறுத்தங்களுடன் பூர்ஜ் அல் அராப் எனும் விடுதி மற்றும் பாம் ஜுமேரா எனும் குடியிருப்பு பகுதிகளின் வழியே செல்கிறது.

## மேற்கோள்கள்

## வெளி இணைப்பு
* 

பகுப்பு:ஐக்கிய அரபு அமீரகம்
பகுப்பு:போக்குவரத்து
மதினத் அல் ஜஹ்ரா

**மதினத் அல்-ஜஹ்ரா** (*Medina Azahara*,  *Madīnat az-Zahrā*: "பூக்களின் நகரம்") என்பது எசுப்பானியாவில் கோர்டபா என்ற இடத்தில் அமைந்துள்ள ஓர் அரண்மனை ஆகும். இது குர்தூபா கலீபகத்தின் உமையா ஆட்சிக் காலத்தில் மூன்றாம் அப்துல் ரகுமான் (912-961) என்பவரால் கிபி 936-940 காலப்பகுதியில் உருவாக்கப்பட்டது. மிகவும் அழகாகவும் நேர்த்தியாகவும் அமைக்கப்பட்ட இந்த அரண்மனை மற்றும் அதைச் சுற்றியுள்ள தோட்டமும் உலக புகழ் பெற்றதாகும். பராமரிக்கப்பட வேண்டிய புராதன சின்னங்களின் பட்டியலில்  யுனெஸ்கோவினால் அறிவிக்கப்பட்டுள்ள இந்த அரண்மனை சிலுவைப்போரின் போது முற்றிலும் சிதைக்கப்பட்டு விட்டது.

## மேற்கோள்கள்

பகுப்பு:எசுப்பானிய அரண்மனைகள்
திருமணஞ்சேரி

**திருமணஞ்சேரி** (Thirumanancheri) (திரு மணம் சேரி) என்பது தமிழ்நாட்டில் மயிலாடுதுறை மாவட்டத்தில் காவிரி ஆற்றின் அருகே அமைந்துள்ள ஒரு கிராமமாகும். இக்கிராமத்தின் பெயர் சிவன் கடவுளிடமிருந்து வந்தது. திருமணம் என்றால் திருமணம்; சேரி என்பது கிராமம் அல்லது குக்கிராமத்தைக் குறிக்கிறது. சிவன் இந்த இடத்தில் பார்வதியை மணந்தார். எனவே இந்தக் கிராமம் திருமணஞ்சேரி என்று அழைக்கப்படுகிறது.

இங்குள்ள ஸ்ரீகல்யாணசுந்தரேஸ்வரர் கோயில் இந்துக்கள் ஆன்மீக சுற்றுலாவிற்காக வரும் பிரபலமான இடங்களுள் ஒன்றாகும். இது 275 பாடல் பெற்ற தேவாரத் திருத்தலங்களில் ஒன்றாகும். ஆரம்ப இடைக்கால *[[தேவாரம்|தேவாரப்]]* பாடல்களில் தமிழ் சைவ நாயன்மார்களான திருஞானசம்பந்தர் மற்றும் திருநாவுக்கரசர் ஆகியோரால் பாடப்பட்ட சிவ ஸ்தலங்களில் ஒன்றாகும். இந்த கோயிலின் மற்றொரு பெயர் உத்வகநாதர் கோயில் என்பதாகும்.

இந்த ஊரின் அருகே அமைந்த மற்றொரு பிரபலமான கோயில் எதிர்கோல்பாடி கோயில் என்பதாகும். மணமகனான சிவனை அவரது மாமனார் பாரத முனியால்  வரவேற்கப்பட்ட இடம், எதிர்கோல்பாடி.

## எப்படி அடைவது
திருமணஞ்சேரி குத்தாலத்திற்கு அருகிலுள்ள மயிலாடுதுறை வட்டத்தில் அமைந்துள்ளது. இது கும்பகோணம் மற்றும் மயிலாடுதுறையினை இணைக்கும் நெடுஞ்சாலையில் உள்ளது. அருகிலுள்ள ரயில் நிலையம் மயிலாடுதுறை சந்திப்பு மற்றும் குத்தாலம். புதுச்சேரி, கடலூர், சிதம்பரம், வழியாக மயிலாடுதுறையினை சென்னையுடன் இணைக்கும் பேருந்துகள் இவ்வழியே செல்கின்றது. பாதை எண். 5 நகரப்பேருந்து மயிலாடுதுறையிலிருந்து திருமணஞ்சேரி செல்கிறது.
## இதனையும் காண்க
*திருமணஞ்சேரி உத்வாகநாதர் கோயில்
*மேலைத் திருமணஞ்சேரி ஐராவதேஸ்வரர் கோயில்

## மேற்கோள்கள்

## வெளி இணைப்புகள்

* thirumanancheri.info

பகுப்பு:மயிலாடுதுறை மாவட்டத்திலுள்ள கிராமங்கள்